Document ID: 31998L0085

31998L0085
L 315/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 98/85/ЕО НА КОМИСИЯТА
от 11 ноември 1998 година
за изменение на Директива 96/98/ЕО на Съвета относно морското оборудване
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/98/ЕО на Съвета от 20 декември 1996 г. относно морското оборудване (1), и по-специално първото и второто тире от нея,
(1)
като има предвид, че по смисъла на Директива 96/98/ЕО на Съвета под международни конвенции, включително Конвенцията SOLAS от 1974 г., и стандарти за изпитване се разбират конвенциите и стандартите, заедно с техните изменения, в сила от датата на приемането на посочената директива;
(2)
като има предвид, че след датата на приемането на посочената директива или в близко бъдеще изменения в Конвенцията SOLAS и другите международни конвенции и нови стандарти за изпитване са в сила или ще влизат в сила;
(3)
като има предвид, че посочените актове въвеждат нови правила по отношение на оборудването, предназначено за инсталиране на борда на корабите;
(4)
като има предвид, че Директива 96/98/ЕО трябва да бъде изменена в съответствие с това;
(5)
като има предвид, че мерките, предвидени в настоящата директива, съответстват на становището на Комитета, учреден по силата на член 12 от Директива 93/75/ЕИО на Съвета (2), последно изменена с Директива 98/74/ЕО на Комисията (3),
ПРИЕ НАСТОЯЩАТА ДИРЕКТИВА:
Член 1
Директива 96/98/ЕО се изменя, както следва:
1.
Член 2 се изменя, както следва:
а)
буква в) се заменя със следния текст:
„в)
с „оборудване за радиовръзки“ се обозначава оборудването, изисквано по силата на глава IV от Конвенцията SOLAS от 1974 г. съгласно версията в сила на 1 януари 1999 г., и двуканалните VHF радиотелефонни апарати за спасителни съдове, изисквани съгласно правило III/6.2.1. от същата конвенция;“
б)
в букви г) и н) думите „датата на приемането на настоящата директива“ се заменят с „1 януари 1999 г.“
2.
Приложение А се заменя с текста на приложението към настоящата директива.
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 април 1999 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на разпоредбите от националното законодателство в областта, уредена с настоящата директива.
Член 3
Настоящата директива влиза в сила на третия ден от деня на публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 11 ноември 1998 година.

Labels: 7
8
3
20